หุ้นกลาง-เล็กหนุน SET ปิดบวก 2.68 จุด จับตาพรุ่งนี้ทะลุแนวต้าน 1,820 จุด
หุ้นกลาง-เล็กหนุน SET ปิดบวก 2.68 จุด จับตาพรุ่งนี้ทะลุแนวต้าน 1,820 จุด โดยดัชนีปิดตลาดวันนี้ ที่ระดับ 1,816.08 จุด บวก 2.68 จุด หรือ 0.15% มูลค่าการซื้อขาย 6.14 หมื่นล้านบาท
15 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,816.08 จุด บวก 2.68 จุด หรือ 0.15% มูลค่าการซื้อขาย 6.14 หมื่นล้านบาท
10 หุ้นดันดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯในวันนี้ ดัชนีเคลื่อนไหวในกรอบแคบๆ อยู่ในกรอบระหว่าง 1,810-1,820 จุด
โดยตลาดฯมีแรงขายทำกำไรในกลุ่มหุ้นขนาดใหญ่ แต่กลุ่มหุ้นขนาดกลาง-เล็กตั้งแต่ SET 50 ลงไป เนื่องจากนักลงทุนได้เห็นการปรับตัวลดลงมาของหุ้นในกลุ่มดังกล่าวมาแล้วก่อนนี้ อีกทั้งผ่านช่วงของการรายงานผลประกอบการประจำปี 2560 มาแล้ว และหุ้นหลายๆตัวไม่ได้มีปัจจัยลบ นักลงทุนจึงเข้าซื้อหุ้นดังกล่าว ขณะที่นักลงทุนต่างชาติไม่ได้มีการเข้าซื้อที่ชัดเจนในวันนี้ จึงไม่ได้ส่งผลต่อดัชนีมากนัก
สำหรับแนวโน้มภาวะตลาดฯในวันพรุ่งนี้ (16 มี.ค.) คาดว่าจะมีการเคลื่อนไหวใกล้เคียงกับในวันนี้ ทั้งนี้กลุ่มหุ้นที่ Laggard หลายกลุ่มเริ่มกลับมาน่าสนใจไม่ว่าจะเป็นบันเทิง รับเหมาก่อสร้าง รวมถึงหุ้นรายตัวที่ให้ปันผลสูง
พร้อมให้แนวรับ 1,810 จุด แนวต้าน 1,820-1,825 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 4,364.12 ล้านบาท ปิดที่ 558 บาท ลดลง 2 บาท
TRUE &lt;XD&gt; มูลค่าการซื้อขาย 3,523.52 ล้านบาท ปิดที่ 7.15 บาท ลดลง 0.10 บาท
SCC มูลค่าการซื้อขาย 3,188.49 ล้านบาท ปิดที่ 508 บาท เพิ่มขึ้น 4 บาท
BANPU มูลค่าการซื้อขาย 2,291.72 ล้านบาท ปิดที่ 22.10 บาท ลดลง 0.30 บาท
TMB มูลค่าการซื้อขาย 2,035.30 ล้านบาท ปิดที่ 2.78 บาท ลดลง 0.06 บาท
 
ตลาดหุ้นเอเชีย
